LidanRubinov/Halacha-QA huggingface dataset:
שאלה: שאלה על תשובת הרב על נגיעה באחותו: מחילה מכבוד הרב אך ראיתי שהרב כתב בתשובה על "נגיעה באחותו" שחיבוק ונישוק הרמב"ם כתב שזה מגונה ויש להימנע אך אין ממש איסור. ורציתי לשאול, הרי הרמב"ם כתב "ה"ז מגונה ביותר ודבר איסור הוא ומעשה טיפשים" וכך פסק השו"ע. משמע שיש בדבר איסור. וכן ראיתי שהאג"מ כותב שלרמב"ם אין בכך איסור דאו משום שאין באחותו חיבת ביאה אך מ"מ איסור דרבנן יש כאן שמא יבוא להקל בשאר עריות. שאלתי היא: האם יש בכך איסור או ש"יש להימנע", כלומר, ניתן להקל (יש לציין שיש משפחות שבהן אם אחד מבני המשפחה יבקש לא לגעת באחיותיו יהיה זה תמוה ומוזר ואף מעט מרחיק אך אין אני מנסה להקל באיסורים). מראש השאלה נשאלה בהמשך לשאלה "נגיעה באחותו"
תשובה: אין בזה איסור, ואפשר להקל במקום הצורך.
שאלה: אמירת היהי רצון בתהלים מחולק: אני אומר כל יום את התהילים של אותו היום בחלוקה שבועית ומה שיוצא זה שברוב הימים לא אומרים ספר שלם (רק ברביעי וחמישי) אז שאלתי היא מה עושים עם ה"יהי רצון" שאומרים אחרי סיום אחד מחמשת הספרים? לדוגמא: ביום ראשון אומרים רק חלק מהספר הראשון אז אני מבין שלא שייך לומר את ה"יהי רצון" אבל ביום השני מסיימים את הראשון וגם מתחילים עם השני. אז שאלתי מתחלקת לשניים, האם לעצור ברגע שאני מסיים את הספר הראשון ואז לומר את ה"יהי רצון"של ספר ראשון ואז להמשיך לקרוא את השני או לומר אותו רק אחרי שסיימתי את כל יום שני (שזה כבר כולל חלק מהספר השני)? והשאלה השנייה היא, האם בכלל שייך לומר את ה"יהי רצון" של הספר הראשון ביום שני כשהרי יוצא שלא אמרתי את הספר הראשון בבת אחת אלא בשני ימים שונים?
תשובה: מי שקורא רק כמה מזמורים בתהילים ולא סדר שלם יכול לומר את "היהי רצון" אולם במקום לומר סדר זה או ספר זה יאמר "בזכות מזמורי תהלים שקראנו לפניך".
שאלה: מה לעשות לשותף שגוזל ממני: לפני כחצי שנה התברר לי שהשותף שלי גוזל ממני כספים ללא ידיעתי. העניין מצולם רבות במצלמות האבטחה, מה עליי לעשות? האם עליי להוכיח אותו? האם עליי לפרק את השותפות? השקעתי המון בעסק ועדיין אני משקיע?
תשובה: אם אתה יכול לפקח עליו בצורה יעילה ובטוחה, אתה יכול להמשיך בשתפות. אם אתה מסופק בכך, תשקול את המשך השותפות. באשר לעבר, תבע אותו לדין תורה או שתגיעו להבנה ביניכם על פיצוי הולם.
שאלה: מזוזה בבנין משרדים בחו"ל: אני עובד בחו"ל, המעביד נתן לי משרד ואין שם מזוזה כמובן. האם חובה עלי לשים מזוזה? השאלה נשאלה בהמשך לשאלה "בדיקת מזוזה בבניין משרדים"
תשובה: מכיוון שזה לא מקום מגורים וזה לא מקום שלך, אתה לא צריך להחמיר ולשים מזוזה.
שאלה: תרומות ומעשרות משמן זית: ברצוני לקיים הפרשת מעשרות משמן זית כדין וזכר לנתינה בזמן המקדש. האם לענין מעשר ראשון ללוי תופס "קנסו של עזרא" ולא ראוי לתת ללוי או שאפשר ל"מעשה" לנהוג שזה היה לשעתו של עזרא הסופר ואפשר לתת ללוי? בכבוד התורה התשובה חשובה בהקדם על מנת להדגים הפרשה משמן זית בהידור.
תשובה: וברכת ד' יש לתת ללוי את המעשר ראשון, עיין ברמבם ושו"ע (שלא, יט) שכתבו כן, והרמ"א הוסיף שאפשר לתת אף לכהן, אבל לכתחילה יש לתת ללוי. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: המקור לזהירות בנהיגה: לכבוד הרב האם שייך להקיש וללמוד מענין יעקב אבינו שאמר כי במקלי עברתי את הירדן ונעשה לו נס, ולמדו ח שאל יעמוד אדם במקום סכנה ויאמר שיהיה לי נס שמא לא יהיה לו נס, האם שייך ללמוד מזה לענין נהיגה במכונית שלא ינהג נהיגה מסוכנת ושלא לקחת עקיפות בסיכון כשאין שדה ראיה ברור? האם יש מקור נוסף בתורה.
תשובה: בספרי "הלכה בימינו" מניתי 10 איסורים מפורשים בתורה באשר לנהיגה לא זהירה.
שאלה: מזוזה בחדר של גוי: קודם כל השאלה שאני שואל היא בשבילי, אני לא נחשב יהודי כשר כי לא עברתי גיור כהלכה אבל אני מאוד מאמין ומתחזק מיום ליום בע"ה. אני חי בארץ 18 שנה מתוך 21 ומאז שאני זוכר את עצמי. ניסיתי לעבור תהליכי גיור מספר פעמים אבל תרם השלמתי את התהליך. העניין הוא שאני חושב שאני מבין בחגים ובתפילות ובכלל ביהדות יותר מאשר הרבה יהודים שנחשבים יהודים כשרים. אני משתדל לתת צדקה ומעשים טובים ומרגיש את רוח היהדות ניכנסת לתוכי ומאמין מאוד בבורא עולם. דרך אגב עליתי לארץ מחוזק חוק השבות, כלומר סבא שלי יהודי, ככה שיש לי איפשהו זיקה ליהדות ומיום ליום אני מרגיש יותר שייך לארץ הזאת ומרגיש חלק מהיהודים. עכשיו לעניין, אין לי מזוזה בחדר ולאחרונה זה די מפריע לי רציתי לשאול: (א ) אם מותר לי לקנות מזוזה? (א.א ) אם כן, האם מותר לי לקבוע מזוזה בעצמי בהנחה שאני יודע את כל התהליך הן פיזית והן רוחנית? (ב ) אם אסור, אז האם מותר שחבר יהודי יקבע מזוזה בשבילי? על ההיענות אשמח לתשובה מדויקת שבת
תשובה: אתה רשאי לקבוע מזוזה, כי אתה מאמין בכתוב בה שה' אחד ושיש לאהבו וכו'.
שאלה: שאלות בנוגע למצוות מהתנ"ך: ישנן כמה מצוות שאיני יודע מה הדרך הנכונה לקיימן, מאחר וכל חברה דתית נוהגת לקיימן בדרך אחרת. והייתי שמח לקבל עצה: 1.מצוות ציצית- האם היא חובה? אם כן, מדוע ישנם כאלו שלא עושים זאת? האם זו סוג של העלמת עין מתוך נוחות? 2.גידול זקן-ישנם כאלה שאומרים שאין לקצץ כלל מהזקן, ויש כאלו שאומרים שמותר כל עוד לא פוגעים בשורשים. מה נכון? 3.מצוות "לא יהיה לך פסל"- האם הכוונה היא לכל פסל ותמונה? האם גם תמונה שלי ושל משפחתי אסורה? ומה לגבי תמונה של קבוצת כדורגל אהובה? ומה לגבי תמונת נוף? 4.פאות לחיים-יש כאלו שלא חותכים אותן ויש כאלה שכן. מהיכן נובעים ההבדלים בגישות השונות, ומה הדרך הנכונה? 5.אם התפילין הן קדושות אז איך ניתן להניח תפילין כאשר אנחנו לא טהורים בדור הזה? אני יודע שמדובר בהרבה שאלות ואני עצמי התחבטתי בה והרבה זמן, ואינני יודע איך לנהוג. אודה מאוד על כל תשובה מפורטת שתינתן. רבה רבה מראש,
תשובה: ב"ה שמחתי מאוד לקבל את שאלותיך היפות, ולראות כמה אתה רוצה לדעת, להבין ולהשתדל לקיים, ואנסה לענות, אף שכל שאלה דורשת אריכות רבה, אין ביכולתי להאריך. 1. לפי התורה, אדם חייב ללבוש ציצית. דבר זה הוא ללא ספק. לצערנו הרב, ישנם אנשים שאינם יודעים זאת, או אינם רוצים לשמור ולפעמים משתמשים בכל מיני תירוצים, אבל ודאי שזהו חיוב גמור, ואין מקום להתלבט. 2. לגבי גידול הזקן, לפי התורה, אסור לאדם לגלח את הזקן שלו בתער, וגם במספרים כמו תער אסור. אך במכונת גילוח שאיננה חותכת את השיערות מהשורש, מותר. יש מעלה לגדל זקן, אבל לא חיוב, ולכן אם אדם מתאים לו, הוא מוזמן, אבל אין בכך חיוב. 3. לפי ההלכה, ברוב הדברים התמונות האסורות הן רק תמונות בולטות, אבל תמונות רגילות מותרות. ישנם כמה דברים שיש בהם בעיה גם אם הן לא בולטות, כגון שמש ירח וכוכבים וכדומה, אך בשאר הדברים אין בעיה אם לא בולט. 4. לפי ההלכה אסור לחתוך את הפיאות מעל אמצע האוזן, מתחת לכך, זו מעלה טובה, ומראה יהודי יפה, אך לא חיוב. ולא משנה איך מניחים את הפיאות, העיקר שהן גדלות מתחת לאוזן. 5. התפילין קדושות כמו המון דברים קדושים שאנו עוסקים בהם, אך אינם דורשים טהרה, ולכן אין בעיה שאנו מניחים תפילין. הבעיה של טומאתנו היא קשורה לכניסה להר הבית, למקום של בית המקדש, אבל לשאר דברים אין לזה משמעות. אשמח להיות בקשר ולעזור עוד, בכל מה שאוכל. אתה מוזמן לפנות אלי ישירות אל האימייל שלי, ואשמח לעזור לך. הרב יצחק גרינבלט zahig1 gmail.com
שאלה: לטהר שם ע"י רכילות: לפני כמה זמן משהי בכיתתי עשתה מעשה לא טוב. לאחר כמה זמן היא תיקנה אותו אך הבנות אינן יודעות זאת והן כועסות עליה. האם מותר לי להגיד להן על מה שהיא עשתה ותיקנה בכדי לטהר את שמה?
תשובה: כן, אפשר לומר שהיא תיקנה את מה שעשתה לאלו שיודעות בלבד.
שאלה: מה מקור המנהג לומר אלוקים עם קוף?: איך שהבנתי בין השורות, זה בעיקרון חילוק בין האשכנזים לספרדים, האשכנזים אומרים א-לוקים עם קוף, והספרדים אומרים עם ה"א, (למשל הראשל"צ הרב ניסים). זה נושא שהעסיק אותי, מה המקורות להימנע מהזכרת שם אלו-קים? האם זה כמו שם א-דני או פחות? למשל, שמעתי שהרבי מליובאוויטש זצ"ל הקפיד שאפילו לגבי אלהים אחרים לומר אלוקים, וכן לגבי מלאכים. רציתי לדעת מה דעת הציונות הדתית בנושא, לא רק לגבי כתיבה אלא גם לגבי האמירה. השאלה נשאלה בהמשך לשאלה "אלוקים או אלוהים?"
תשובה: לא ידוע לי על מחלוקת בהלכה. אין להזכיר שם שמים לבטלה אך לצורך, כגון: בשעת לימוד, מותר. אומנם יש נוהגים שגם לצורך לימוד אינם מזכירים שם.
שאלה: זמן הדלקת נרות חנוכה: כאשר הבעל מגיע מעבודתו אחרי הזמן (כלומר אחרי 18:30), האם האשה צריכה להדליק בזמן ולהתכוון להוציא את הבעל ידי חובה? האם יש הבדל בין אשכנזים לספרדים? (אבקש לציין מקורות להלכה)
תשובה: אין הבדל בזה בין אשכנזים לספרדים. אין בזה הלכה פסוקה והדין משתנה לפי המציאות. לדוגמא: משפחה עם ילדים יש להעדיף להמתין לבעל כדי לקיים את המצוה בצרוף כל בני המשפחה לשמחה של המצווה. ומאידך זוג מבוגר ללא ילדים אם רצוי הדבר ע"י שני בני הזוג ראוי שהבעל יתן רשות לאשתו להדליק בזמן.  בזמן הכוונה או בשקיעה או בצאת הכוכבים כל אחד כמנהגו, אם כבר מאחרים את הזמן הזה יש להמתין לבעל   הליכות שלמה טז, ב  שבט הלוי ג פא  ד סו  ט קיח ב ועפ"י כתבי תלמידים ועוד
שאלה: גדרי כיסוי ראש: הרב, הרב ציין שיש המקלים עד טפח מגולה ויש המקילים לרוב כיסוי הראש: 1. ראיתי בספר של הרב מרדכי אליהו שהוא אומר שאפשר לגלות עד 7 ס"מ בפוני, עפ"י איזו שיטה זה? 2. האם מותר לאישה להוציא קצת בפוני ולהוציא 2 "פאות" דקות? עפ"י למדוד את הטפח. אשמח לתשובה עם מקורות. מראש השאלה נשאלה בהמשך לשאלה "גדרי כיסוי ראש לאשה"
תשובה: מכיון שטפח הוא 8 ס"מ קבע הרב אליהו זצ"ל 7ס"מ, שהם קצת פחות מטפח.
שאלה: מה נחשב פנים חדשות בשבע ברכות?: האם לשיטת התוס בכתובות דף ז:, שמחשיבים את השבת כפנים חדשות, הוא הדין לקטן או אשה חשובים? ואם כן, האם כך ההלכה? ולשיטת הרמ"א באה"ע סב ח שמסביר את המנהג לברך בסעודה שלישית משום הדרשה, האם גם בחול הדין כן? אם לא, האם חנוכה כן?
תשובה: קטן ואשה לא נחשבים פנים חדשות. התוס' עצמו אומר שאשה לא נחשבת פנים חדשות, למרות שהוא אומר שכל מי שמרבים בשבילו שמחה נחשב פנים חדשות. שמעתי פעם הסבר, שכל שמחה צריכה להיות קשורה עם שמחת תורה. לכן, איש שמצווה בלימוד תורה, השמחה בו קשורה בלימוד תורה אך אישה לא מצווה בלימוד תורה ולכן השמחה בה לא מספיקה כדי להיחשב פנים חדשות. יכול להיות שבחול לא, כי בשבת יש דעה (בחסידות) שיוצאים ידי חובת סעודה בדרשות גם בלי לאכול, אך בחול אין עניין כזה. בחנוכה אולי כן, כי הרמ"א אומר שאם עושים סעודה ואומרים בה שירות ותשבחות זה נחשב סעודת מצווה.
שאלה: המשך תשובה בעניין פתיחת שולחן בשבת: הרב התייחס לעניין "אוהל"! אך מה עם איסור בונה? הרי תוקעים את החלקים המרחיבים בחזקה בשולחן? השאלה נשאלה בהמשך לשאלה "פתיחת שולחן בשבת"
תשובה: זה עשוי לפירוק והרכבה, ולכן זה לא נחשב בניין קבוע ואין בזה בעייה.
שאלה: ייבוש כלים בשרי וחלבי : אבקש לדעת אם ניתן לייבש על אותו מתקן כלים חלביים ובשריים בו זמנית, כמובן שלא נשטפו ביחד בו זמנית באותו כיור אלא אחד לאחר השני?
תשובה: מותר, אולם כדאי לשים לב לבני הבית או אורחים שלא יתבלבלו ביו הכלים.
שאלה: "מסחר" בדת בשביל חיזוק אחרים: כבוד הרב רציתי לדעת אם מותר לעשות מסחר בעניין הדת? כלומר, אם אני רוצה לקרב מישהו, והרי אני יודע שלדוגמא ללכת לראות סרט זה אסור בעניין שמירת העיניים וכו, אז האם מותר לי להגיד לו, אין בעיה, נלך לראות סרט אבל אתה תקרא תהילים כל שבת. הכוונה לדברים כגון אלה. כי זה חבר שהוא על הסף, קצת מתעניין קצת זה אז אני לא רוצה שהיהדות תראה לו כבדה כזאת. אם אפשר כאילו פחות להחמיר בשביל שיתחזק ( הכוונה כמובן ששני הצדדים עומדים בהסכם)?
תשובה: אין לעבור עברות או להתיר אותן לאחרים ע"מ לקיים מצוות. אולם החכם שעיניו בראשו לא מעיר למי שנמצא בתחילת דרכו על כל עברה שהוא עובר אלא בוחר להעיר לו על עברות חמורות ביותר או על אלו שיש סיכוי שיקבל. ראה ב"ק פ, א, שלא דורשים מבעל תשובה למכור חזיריו בבת אחת אלא קצת היום וקצת מחר.
שאלה: הלוואה לא מפורשת: לפני כשנה, אחרי שאימי נפטרה, התקשרה אלי בת דודתי כשהיא במצוקה כספית לקראת טיפולי שיניים. אמרתי לה שאחי ואני נעזור לה כל אחד ב-5000 ש"ח. אומנם לא ציינתי את המילה הלוואה אך מאחר וחשבתי שמבחינה מוסרית תרגש צורך להחזיר לנו הכסף, מה גם שיודעת עד כמה קשה עלי פרנסתי. לפני כשבוע התקשרתי אליה ושאלתי אודות הכסף. היא היתה מופתעת וטענה שלא אמרתי לה שזו הלוואה ולכן כפי הנראה לא רואה צורך להחזיר לי אותה. מאז לא התקשרה ונותקו הקשרים בינינו. עלי לציין כי ילדיה מאוד מסודרים מבחינה כלכלית אך טענה בזמנו שלא נעים לה לבקש מהם. יש לציין שהקשר בינינו היה על בסיס יומיומי אם לא מעבר לכך, מה עלי לעשות בנדון? ב מראש לכבוד הרב השאלה נשאלה בהמשך לשאלה "אסור לגבות חובות?"
תשובה: אכן יש כאן בעיה, אתה לא ציינת שמדובר בהלואה וסמכת על הבנתה אך היא הבינה אחרת. מה אתה מצפה כרגע שהיא תחזיר הלואה שלדעתה לא הייתה כלל?
שאלה: להחליף טבעת נישואין: לכב הרב בעקבות השמנה והתרחבות האצבעות, קשה לי להוריד ולענוד את טבעת הנישואין. האם יש מניעה הלכתית, מיסטית, רוחנית או אחרת לקנות טבעת חדשה. אם אין מניעה, האם לשמור את הישנה או לתת לחתן עני העומד לפני חופתו?
תשובה: לא חייבים ללכת עם טבעת הנישואין. אם קשה לך ללבוש אותה את לא חייבת. את יכולה לקנות טבעת אחרת. אפשר גם לתת את הטבעת במתנה גמורה למישהו אחר או לשמור אותה.
שאלה: עורלה ותרומות ומעשרות בעציץ: נטעתי עץ בן שנתיים בעציץ עם כל הגוש בסוף אב השנה (תשע"א). מתי מסתיימות שנות עורלה? מאחר והעציץ במרפסת, האם וכיצד אפריש תרומות ומעשרות והאם מכל כמות המוכנסת הביתה?
תשובה: וברכת ד' עציץ זה מתי נשתל? דהיינו, מה התאריך המדוייק של עשיית השתיל, האם לפי ט"ו באב תשס"ט או לאחריו? אם נשתל לפני ט"ו באב תשס"ט, כל הפירות שיחנטו מט"ו בשבט תשע"ב הם נטע רבעי (אפשר לחלל ולאכול). אם נשתל לאחר ט"ו באב תשס"ט, יש בכך מחלוקת ראשונים מתי מסתיימים שלושת השנים, כדאי להחמיר שרק הפירות שיחנטו מט"ו בשבט תשע"ג יהיו נטע רבעי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: קריאה בשם יהונתן: 1. על פי מה שהבנתי, דעתו של הרב היא שאין לקרוא לילד על שם אדם שנהרג, אע"פ שנהרג על קידוש ה. רציתי לשאול, האם תהיה בעיה לקרוא לבן בשם יהונתן (שהרי הוא נהרג צעיר במלחמה עם פלישתים, ואולי אפשר להגיד שנהרג על קידוש ה )? 2. אם מוסיפים עוד שם לשם יהונתן (או לכל שם של אדם שנהרג על קידוש ה ) - זה ר? (שמעתי בשם הרב מרדכי אליהו, הרב נויברט והרב נבנצל, שמחמירים לא לקרוא על שם הרוג שנהרג על קידוש ה, שאם מוסיפים עוד שם זה ר)? לכבוד הרב! השאלה נשאלה בהמשך לשאלה "נתינת שם על שם הרוג על קידוש ה "
תשובה: אפשר לקרוא בשם יהונתן בן שאול. כל החששות למי שחושש הן רק על שם מי שנהרג או נפטר בדורות הקרובים אלינו, לא באנשי התנ"ך.
שאלה: מה עושים באזכרה: אבקש לדעת כיצד לנהוג בבית הקברות ביום האזכרה: מה אומרים? האם ניתן לומר קדיש גם אם אין מניין? אם שני בני זוג קבורים באותה חלקת קבר, האם ביום האזכרה של האחד יש להזכיר גם את השני ואף לקרוא פסוקים על פי אותיות השם שלו? לתשובתכם אודה.
תשובה: נהג לומר כשעולים לקבר את פרקי התהילים: ל"ג, ט"ז, י"ז, ע"ב, צ"א, ק"ד, ק"ל. לאחר מכן קוראים במזמור קי"ט (המחולק לפי האותיות) את אותיות שם הנפטר ואותיות "נשמה". אפשר לומר גם "אל מלא רחמים". קדיש יש לומר רק במניין. ראוי לומר גם כמה פרקי תהילים על קברו של השני. בכל אופן, יש להניח אבן על כל קבר.
שאלה: כשרות סעדון SIKS: מה הסיבות שהכשרות לא מקובלת מהרבנות הראשית? האם אפשר לסמוך עליה ברמה הכי בסיסית? השאלה נשאלה בהמשך לשאלה "כשרות הרב סעדון"
תשובה: אין להשתמש ללא כשרות מוסמכת.
שאלה: חלות לכבוד שבת: רציתי לשאול, האם יש ענין מיוחד לאפות חלות לכבוד שבת גם כשמדובר בכמות קטנה שלא מפרישים ממנה חלה? (ב"ענין מיוחד", אני מתכוונת למשהו מעבר לטעם של עונג שבת, ששייך להמון מאכלים ולא דוקא לחלות). מראש. השאלה נשאלה בהמשך לשאלה "אפיית חלה לשבת"
תשובה: הסיבה העיקרית לאפייה העצמית היא הפרשת חלה.
שאלה: שימוש בשמן תרומה גדולה: לכבוד הרב האם שמן המופרש כתרומה גדולה לכהן המיועד לשריפה, האם לא ראוי שהכהן המקבל לא ידליק בו נר ות של שבת אלא לנר חנוכה? אם כן, למה?
תשובה: וברכת ד' שמן תרומה טמאה הניתן לכהן אפשר להנות ממנו בשריפה אבל אסור לכלותו בדבר שאין לכהן הנאה. על כן, שריפה של הנאה (חום, ראייה וכו') אפשר לעשות. אבל נחלקו לעניין חנוכה, שבו אסור להנות מהנרות, האם מותר להדליק שמן תרומה מכיוון שנהנים מעצם המצווה. על כן, נר שבת אין בעיה להדליק אבל נרות חנוכה עדיף שלא להדליק. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תפילת שווא על בן זכר: כתוב במסכת ברכות פרק ט - הצועק לשעבר, הרי זו תפילתו שווא. כיצד, היתה אשתו מעוברת ואמר יהיה רצון שתלד אשתי זכר, הרי זו תפילת שווא. האם יש בעצם חודש או שבוע מסויים שממנו והלאה אין להתפלל יותר על מין העובר או שמלכתחילה כשגילה שאשתו מעוברת לא יכול להתפלל על בן זכר, למשל? הרי למיטב ידיעתי מין העובר לא נקבע מתחילת ההריון. זוהי סוגיה מעניינת ביותר, אודה לכם אם תבארו את העניין. שבוע טוב, תבורכו מפי עליון.
תשובה: כתוב בגמרא שעד ארבעים יום אפשר להתפלל על המין, אני קצת חולק על מה שכתבת וכבר בזמן המפגש בין זרע לביצית כבר נקבע המין. אגב עדיף להתפלל שהילדים יהיו בריאים ושלמים בגוף ובנפש וזה עדיף ממין מסוים.
שאלה: מה אומרים באזכרה בבית הקברות: בהמשך לתשובה שניתנה לי, אבקש לדעת :האם על קברו של השני בן או בת הזוג שזה לא יום אזכרתו ניתן לקרוא את אותיות שם הנפטר ואותיות נשמה? אם בבית הקברות כולו בעת האזכרה יש מניין לא ליד קבר הנזכר ניתן לומר קדיש? ב מראש, ממתין לתשובתכם השאלה נשאלה בהמשך לשאלה "מה עושים באזכרה"
תשובה: ניתן לקרוא את אותיות השם. קדיש יש לומר רק אם יש עשרה העומדים כאן ושומעים ועונים לקדיש. כל האנשים בבית הקברות לא מצטרפים אם לא שומעים את הקדיש.
שאלה: מזלג חלבי שהונח בקערה בשרית: מזלג חלבי שנאכל איתו פרווה שהונח יחד עם מזלג בשרי שנאכל בו ממש לפני כן שניצל בשרי בקערה בשרית. כיצד ניתן להכשירו לשימוש מחדש כמזלג חלבי?
תשובה: אם הכל היה קר (כלומר: ברמה שאפשר לאכול), מספיק לשטוף היטב את המזלג.
שאלה: להיות בחופה של חברתי בשנת אבלות: אבי נפטר בחודש אדר האחרון ואני מתחתנת בחודש אדר הקרוב כשבוע לאחר אזכרת השנה. חברתי הטובה מתחתנת כחודש לפניי כמה ימים לאחר אזכרת האחד עשרה. האם מותר לי להיות בחתונתה של חברתי או לחילופין להיות בחופה? זה מאוד חשוב לי. אודה על תשובתך
תשובה: רק בחופה עצמה ניתן להיות.
שאלה: כיסוי חלקי לגרושה: אז לא די בכך שתשים כובע ותשאיר את שערות ראשה בחוץ? זה עדיין מראה על קדושה מסויימת. לקנות פאה זה קצת מוזר פתאום- למרות שזה אחלה היתר יחסית לכיסוי כרגיל. ובנוסף, אם הרב משה פיינשטיין התיר במקרים מסויימים אז למה להחמיר בדור חלש כמו שלנו?? ומה אני עושה אם אני נוהגת לפי הרב עובדי ה יוסף שמתיר רק פאה (ואני רק בעלת תשובה.) אסור לי להקל לפי רבנים אחרים המתירים לפחות רק כובע בהתחלה.? הרי זה מדרבנן ולא מדאורייתא הקטע בכיסוי לגרושה. השאלה נשאלה בהמשך לשאלה "טעם כיסוי ראש לגרושה"
תשובה: כסוי ראש סמלי אינו כיסוי. הרב פיינשטין התיר רק במקרים של אי יכולת למצוא שידוך וכדו'. מדברייך אני מבין שעקרונית הרעיון של פאה נראה לך, השתמשי בפאה. ולשאלה - מה פתאום? תשובתך - כי פתאום התגרשת.
שאלה: המשך בנושא הלוואה: עפ"י תשובתכם עלי לוותר על כסף שלוויתי, יש לכם רעיון כיצד בכל זאת אוכל לבקש את כספי חזרה? כלתי עומדת ללדת בעה"ש בעוד כחודש וזו הדרך היחידה שאוכל לעזור לה. בתי גרה בת אביב ומפרנסת עצמה לבד לפעמים זקוקה לעזרה וגם כאן אין לי אפשרות לעזור לה. אודה לכבוד הרב לנסות לעזור לי ב מראש, השאלה נשאלה בהמשך לשאלה "הלוואה לא מפורשת"
תשובה: תפנו לדין תורה
שאלה: יורד לאומנות חבירו: אני אברך בישיבה ומתפרנס ע"י מכירת כיפות וציציות בדוכן, ורציתי לדעת, האם אפשר למכור בישוב אחר שם יש אדם שמגיע מדי חודש למכור כיפות וציציות (האם זה נקרא יורד לאומנות חבירו) או אדרבא יש בזה תקנת הלקוחות (זמינות רבה יותר, מטבע תחרות המחירים יורדים) ומצד זה כדאי שאבוא למכור?
תשובה: אם אותו אדם אינו תושב הישוב ויש לו פרנסה במקומות אחרים, מותר.
שאלה: סעודת הודיה בגיל מאוחר : בתי בת 3.לאחר לידתה לא עשינו קידוש בביה"כ או סעודת הודיה. לאחרונה שמעתי שזה עלול לפגוע בשידוך שלה בעתיד. האם זה נכון? ואם כן האם ניתן לעשות גם עכשיו? האם לשלב את זה עם יום הולדתה? השאלה נשאלה בהמשך לשאלה "סעודת הודיה או צדקה וסעודת הודיה מאוחרת"
תשובה: זה דברים משונים. מה זה שייך לשידוך? מן הסתם אביה בירך שהחיינו כשהיא נולדה, אז כבר הודתם לה'.
שאלה: "הרחמן יברך" כשהלחם מסופק ע"י העבודה: במקום עבודתי יש במטבחון לחם לשימושם החופשי של העובדים. שאלתי היא כאשר אני אוכל ארוחת צהריים, המורכבת מהלחם והממרח שהעבודה מספקת לעובדים, בשילוב עם ארוחה בשרית שאני מביא מהבית ומחמם לעצמי האם בברכת המזון עליי להוסיף: "הרחמן יברך אותי ואת אשתי" וכו, כיוון שהבשר והתוספת הינם מרכושנו או שהולכים אחר הלחם, שאותו מספקת העבודה, ואז אין אומרים "הרחמן יברך את" וכו?
תשובה: אפשר לברך גם אותך וגם את בעל העסק שהינו בעל הבית, לפי שחלק מהאוכל שלך וחלק משלו, ויתקבלו ברכותיך ברצון.
שאלה: שימוש בסכין חד פעמית במקום העבודה: במטבחון של החברה בה אני עובד ישנם 4 קופסאות עם ממרחים שונים (חלקם פרווה, וחלקם חלביים). בנוסף, יש במקרר ממרחים (חומוס, טחינה וכו ) שאותם בד"כ אוכלים בארוחות צהריים. מקום העבודה הינו חילוני, ואין מודעות לעובדים בענייני כשרות. 1) האם מותר לי, ע"י סכין חד פעמית - להשתמש בממרח החומוס הריבה? 2) במידה ומותר: האם כשאני בשרי (בתוך 6 שעות) - עליי להימנע משימוש בממרחים פרווה (כשוקולד), שיש סיכוי שאנשים השתמשו בממרח זה עם סכין חלבית, או עם כפית חלבית וכו? 3) את הגבינה והקוטג אוכלים לרוב בבקרים, אם כי יש שגם בארוחת צהריים אוכלים מהם. האם אפשר יהיה להשתמש בהם (עם סכין חד פעמית) או שיש לחשוש שהשתמשו בהם עם סכין לא כשרה בשרית? השאלה נשאלה בהמשך לשאלה "סכין במקום עבודה"
תשובה: הבעיה אינה מצטמצמת בסכין. אם המשתמשים בממרחים אינם מקפידים על סכינים מיוחדים ומורחים בסכין לא נקי, נוצרת תערובת של בשר בחלב בכל ממרח. ומי ערב לנו שלא משתמשים בסכין טרפה?
שאלה: להקפיד על כשרות במסעדות: אם אנחנו נוסעים לטיול משפחתי, מה עלינו להקפיד בדיוק במסעדות? על איזה הכשר בדיוק? אם אין בד"ץ אז אם אפשר כשרות רגילה או מהדרין?
תשובה: אין הבדל בין טיול לבין הבית, על אותה רמת כשרות שאתם מקפידים בבית אתם צריכים להקפיד במסעדות. עליכן לברר איזה כשרות יש במסעדה. כדאי גם לברר את רמת ההשגחה שם כשאתם מתכננים את הטיול, או על ידי שיחה עם המשגיח או על ידי שיחה עם הגוף שנותן את הכשרות.
שאלה: כדור טניס שנאבד - מי צריך לשלם?: אני וחבר שלי שיחקנו משחק הוקי אבל הכדור טניס היה של מישהו אחר ואני הייתי אמור להיות אחראי עד שהגיע הילד שהמקלות הוקי הם שלו ולקח את הכדור ובטעות העלה את הכדור לגג. נ.ב.אותו הילד שהעף את הכדור טניס הוא אומר שהוא יביא רק 3 שקל ובעל הכדור אומר שזה עולה 5 שקל. מי חייב לשלם על הכדור האבוד, וכמה?
תשובה: א. ראשית ישר כח על השאלה היפה והמעניינת, ואשריך שהנך מתחנך לעשות שאלת רב בבעיות המתעוררות. ב. אם המעשה היה בגדולים מעל גיל בר מצוה הדין היה כך: מי ששאל את הכדור וקבל עליו אחריות צריך לשלם לבעל הכדור 5, שהרי שואל חייב אף במקרה של אונס. לאחר מכן, השואל יכול לתבוע ממי שהעיף את הכדור לגג שישלם לו על הנזק או יוריד את הכדור. ג. אך מכיון שמדובר בילדים מתחת לגיל בר מצוה הדין שונה. דיני השומרים מוגבלים רק לגדול מעל גיל בר מצוה, הגמרא לומדת זאת מן הפסוק "כי יתן איש אל רעהו כסף או כלים לשמור." (שמות כב,ו), וכך אומרת הגמרא (מסכת שבועות דף מב עמוד א): "אין נשבעין על טענת חרש שוטה וקטן, ואין משביעין את הקטן. מ"ט? אמר קרא: (שמות כ"ב) כי יתן איש אל רעהו כסף או כלים לשמור, ואין נתינת קטן כלום". לכן, מאחר ואתה קטן מגיל בר מצוה הנך פטור מאחריות דיני השומרים, ומאחר והבעלים הוא קטן אף גדול ששאל ממנו פטור. אולם כל זאת מן הדין, אך מאד כדאי לקטן לשלם על נזקיו כפי שהגמרא מספרת שנהג בעצמו רב אשי, שלמרות שקטן פטור על נזקיו ואף ידי שמים אינו חייב לשלם, מכל מקום מידת חסידות לשלם, וכן כותב המשנה ברורה הלכות שבת סוף סימן שמ"ג. לכן כדאי לעשות פשרה בין כולם, והאמת וה אהבו. חנוכה שמח ו סלה. הרב ניר אביב
שאלה: ביזוי הורים בעדות אמת מול הפסד ממוני בבימ"ש: מצווים אנו על מתן עדות אמת וכמובן על כיבוד אב ואם. מדובר בדיון על פיצויים, שבית המשפט יקבע על סמך יכולותיו, התנהגותו ונכותו (המנטלית והפיזית) כפי שיעידו בני ביתו, ילדיו ומומחים. כיצד יש לנהוג ולהעיד בנוכחות ההורה? ישנן עובדות שאינן לכבודו אך יממנו את צרכיו? (כל זאת בהנחה שמתעקש להיות נוכח בדיון עדות הליך)
תשובה: אם הדבר לטובתו מותר אך תבקש מהשופט להעיד שלא בנוכחותו
שאלה: שימוש בתוכנה שקנה חברי: חבר קנה תוכנה ונתן לי להעתיק אותה האם מותר לי להשתמש או יש בזה גזל?
תשובה: יש בזה גזל. קישור לשיעור בנושא.
שאלה: לקיחת אוכל ממטבח הישיבה: 1. האם מותר לתלמיד ישיבה לקחת אוכל ממטבח הישיבה שלא ברשות ושלא בזמן הארוחות? 2. אם התלמיד לא אכל באותו יום ארוחה אחת, האם מותר לו לקחת מהמטבח אוכל במקום הארוחה שהוא לא אכל? 3. אם אני רואה אחד מחבריי שלוקח אוכל מהמטבח, מה עלי לעשות? האם אני חייב לדווח על כך?
תשובה: יש לנהוג על פי ההוראות של הנהלת הישיבה. אם ראית תלמיד עושה בניגוד להוראות תאמר לו שלא נכון לעשות כן, אך אין זה מתפקידך לדווח על כך.
שאלה: נר ראשון של חנוכה: אני מבקש לדעת באיזה יום מדליקים נר ראשון של חנוכה. ב מראש.
תשובה: מדליקים בלילה שלפני יום רביעי (שהוא היום הראשון של חנוכה), כלומר, ביום שלישי בשקיעה או בצאת הכוכבים (תלוי במנהגים השונים). אני מצרף לך קישור ללוח השנה הנמצא באתר: לחץ כאן. בברכת התורה, WWW.Yeshiva.org.il
שאלה: הפעלה של תחנת טוטו וינר : ברצוני להפעיל תחנה של טוטו וינר 1. האם מותר לפי ההלכה הימורים ואין כאן ענין של מגלגל קוביה? 2. מפעיל התחנה מקבל שכר על תחרויות ספורט שמתקימות בארץ ובעולם במשך 7 ימים, האם אין כאן שכר שבת וחג או השתתפות בחילול שבת?
תשובה: 1. זה לא משחק בקוביה. 2. הספורטוטו בארץ בנוי בעיקר על חילול שבת, לכן יש להמנע מלמכור ולקנות ספורטוטו.
שאלה: חופש בחירה: במלכים א אנו למדים שרחבעם בחר את עצת הילדים על פני עצת הזקנים כי כך יעד ה. בסיפור גן עדן מסופר לנו על חופש הבחירה שניתנה לאדם. האם אין פה סתירה? איפה יש חופש בחירה לרחבעם אם אלוהים קבע לו מראש שיבחר בילדים ולא בזקנים?
תשובה: ד' לא אמר לרחבעם לבחור בעצת ילדים. זאת היתה טעות שלו, אלא שד' לא מנע ממנו לטעות. ולכן אין לומר שלא היתה לו בחירה. אם היו ישראל זכאים באותו דור היה ד' שולח נביא להזהיר אותו שלא יכשל וכיון שלא זכינו נכשלנו, אבל אין לתלות את הכישלון בבורא. כמו שנאמר במשלי :"אולת אדם תסלף דרכו, ועל ד' יזעף ליבו".
שאלה: השלמת תחנון לאחר התפילה: הרב לא הבנתי את תשובת הרב לגבי מי שהיה במניין ולא אמרו תחנון בטעות שלא יכול להשלימו אחרי התפילה כי זה לא מקומו, והרי בסימן נב פסק בשו"ע שאם אין לאדם המאחר זמן ידלג על פסוקי דזמרה וישלימם אח כ? ב השאלה נשאלה בהמשך לשאלה "לא אמרנו תחנון בטעות - להשלים?"
תשובה: תחנון הוא המשך לתפילת עמידה, פסוקי דזמרא לא.
שאלה: להקפיד על תחנון במנחה הסמוכה לשקיעה: הרב בהמשך לשאלה לגבי מה עדיף מנחה ארוכה ללא תחנון או קצרה עם תחנון, ברצוני לשאול, האם יהיה אותו הדין לא בזמן דחוק בעבודה אלא בזמן דחוק לפני השקיעה, לוותר על תחנון או על חזרה או להתפלל כרגיל הגם שנגמור אחרי השקיעה בודאות? השאלה נשאלה בהמשך לשאלה "תפילת מנחה קצרה או בלי תחנון"
תשובה: לפני שקיעה עדיף לוותר על תחנון.
שאלה: ברכת קורן-פלקס דגנים מקמח מלא: ב"ה קורן-פלקס דגנים שהוא קמח מלא, עד הנה ברכתי עליו שהכל עד שנתעוררה השאלה הרי אולי צריך לברך "אדמה" אולי צריך לברך "מזונות". ואכן ללכת על בטוח אני שואל שאלה זו.
תשובה: וברכת ד' נא לכתוב את השם המדוייק של המוצר וכן מהו מכיל, לפי הרשימה שמופיעה על הקופסא. השאלה כמה קמח דגנים יש במוצר, האם הוא ניתן לטעם או רק לדיבוק. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מזוזה בבוטקה: אני מאבטח במוסדות חינוך. האם בוטקה חייב במזוזה? אם כן, מה עלי לעשות כאשר מדי פעם אני מועבר למקומות אחרים להעביר את המזוזה או להשאירה במקום הקבוע יחסית?
תשובה: בוטקה זה מקום קטן, וכל חדר שהוא פחות מ2 מטר על 2 מטר פטור ממזוזה.